CELEX: 62021TN0630
Language: sl
Date: 2021-09-29 00:00:00
Title: Zadeva T-630/21: Tožba, vložena 29. septembra 2021 – Çolakoğlu Metalurji in Çolakoğlu Dış Ticaret/Komisija

22.11.2021   
            
            
               SL
            
            
               Uradni list Evropske unije
            
            
               C 471/60
            
         
      Tožba, vložena 29. septembra 2021 – Çolakoğlu Metalurji in Çolakoğlu Dış Ticaret/Komisija
      (Zadeva T-630/21)
      (2021/C 471/85)
      Jezik postopka: angleščina
      
         Stranke
      
      
         Tožeči stranki: Çolakoğlu Metalurji AŞ (Carigrad, Turčija), Çolakoğlu Dış Ticaret AŞ (Carigrad) (zastopnika: J. Cornelis in F. Graafsma, odvetnika)
      
         Tožena stranka: Evropska komisija
      
         Predlog
      
      Tožeči stranki Splošnemu sodišču predlagata, naj:
      
                  —
               
               
                  Izvedbeno uredbo Komisije (EU) 2021/1100 z dne 5. julija 2021 o uvedbi dokončne protidampinške dajatve in dokončnem pobiranju začasne dajatve na uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Turčije (UL 2021 L 238, str. 32) razglasi za nično in
               
            
                  —
               
               
                  Evropski komisiji naloži, naj plača stroške tožečih strank.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata štiri tožbene razloge.
      
                  1.
               
               
                  Prvi tožbeni razlog: kršitev člena 2(10)(i) Uredbe (EU) 2016/1036 Evropskega parlamenta in Sveta (1) s prilagoditvijo izvozne cene z določitvijo (fiktivne) provizije, in natančneje:
                  
                              —
                           
                           
                              kršitev člena 2(10)(i)) Uredbe (EU) 2016/1036 v delu, v katerem prilagoditev s provizijami presega dejansko provizijo, ki je bila plačana družbi Çolakoğlu Dış Ticaret AŞ,
                           
                        
                              —
                           
                           
                              kršitev člena 2(10)(i) Uredbe (EU) 2016/1036, ker družba Çolakoğlu Dış Ticaret AŞ ni bila deležna pribitka in
                           
                        
                              —
                           
                           
                              očitna napaka pri presoji, ker se je družba Çolakoğlu Dış Ticaret AŞ obravnavala kot agent, delujoč prek provizij, in posledična kršitev člena 2(10)(i) Uredbe (EU) 2016/1036.
                           
                        
            
                  2.
               
               
                  Drugi tožbeni razlog: kršitev člena 2(10)(b) Uredbe (EU) 2016/1036, ker se je zahtevalo plačilo uvozniških dajatev za prilagoditev za povračilo dajatev.
               
            
                  3.
               
               
                  Tretji tožbeni razlog: očitna napaka pri presoji zaradi zavrnitve izračuna trimesečne stopnje dampinga in posledična kršitev bistvenega dela člena 2(10) Uredbe (EU) 2016/1036.
               
            
                  4.
               
               
                  Četrti tožbeni razlog: kršitev člena 2(10)(j) Uredbe (EU) 2016/1036 zaradi zavrnitve prilagoditve za pokritje dobičkov in izgub.
               
            
         (1)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL 2016 L 176, str. 21).